JohanHeinsen/ENO huggingface dataset:
Den Vest-Sjællandske Avis, 1820-12-23
Vicepræsidenten for den Portugisiske Junta i Silveira, afgiver et nyt Beviis paa, hvor hurtigt de Personer kunne styrtes, som ere blevne ophøiede ved en Revolution, Silveira, som var Folkets Afgud i Oporto, og en Hovedaarsag til Revolutionen, er nu funket dybt i Publikums Agtelse og har maattet tage sin Afskeed. Hans Ærgierrighed tilskrives den forsøgte Revolution den 11te November. Han havde vidst at drage en stor Deel af Militairen paa sin Side; men Oberste Sepulvedas Modstand, var især Aarsag til at Planen kom til at strande. Regieringen har nu befalet ham at begive sig til sit Gods i Canellas, som han ikke maae forlade, uden med dens Tilladelse. En Trop Kavallerie escorterede ham 3 Mile paa Veien.
Den Vest-Sjællandske Avis, 1820-12-23
Hertugen af Decres er død af den Forskrækkelse, som han har faaet ved det forhen omtalte Forsøg paa at skille ham ved Livet.
Den Vest-Sjællandske Avis, 1820-12-23
J Landsbyen Fermersvalde ved Torgau gik en Bondesøn, en Dreng paa omtrent 14 Aar, ud paa en Kartoffelager for at jage Svinene bort, og hed sede en Hund som han havde med sig, saalænge paa dem, indtil disse endelig rasende overfaldt Drengen; halv opædt og skrækkelig mishandlet, slæbte de ham ind i Landsbyen, hvor Liget kun med Møie blev taget fra dem.
Den Vest-Sjællandske Avis, 1820-12-23
Nyeste Post-Efterretninger. Der meldes fra St. Petersborg, at ifølge sikkre Efterretninger fra Kjachta er Keiseren af China Kja King ved Døden afgaaet.
Den Vest-Sjællandske Avis, 1820-12-23
Jfølge Efterretninger fra London af 9de Decbr., som man har over Calais, har en Deputation som bestod af Lordmajoren, Sir William Curtis, Sir William Leighton, Sir L. Flover, Aldermann Birch, Bringes og Haygate tilligemed flere af Staten Lon dens Embedsmænd, overleveret Kongen den af 8 Aldermenn voterede Adresse. Hs. Majestæt svarede: jeg tilkiendegiver Dem min varmeste Talsigelse for denne loyale og ærefrygtsfulde Addresse. Det er mig særdeles behageligt i dette Øieblik at modtage en saadan Forestilling om Deres uforanderlige Hengivenhed for min Person og min Regiering, og om det Sindelag, hvormed De betragter de med saamegen Haardnakkenhed gientagne Forsøg, paa at tilintetgjøre alt hvad der hidindtil er blevet anseet for helligt iblandt os, og at undergrave alle Kilder til Brittaniens Friehed, Magt og Velfærd. Til Lykke er den Tænkemaade, som besiæler Dem, den herskende i heele Kongeriget. De kunne giøre Regning paa min bestandige Understøttelse, i at opfylde de Pligter, som ville opstaae af de overordentlige Omstændigheder, hvori vi befinde os. Vi skulle forsvare en fælleds Sag og jeg erkiender det tydeligt at min Krones Ære og min Regierings Velfærd er uadskillelig fra Opretholdelsen af vor Statsforfatning, og mit Folks sande Vel. – Den 7de Decbr. kyssede Hertugen af Wellington Kongens Haand, fordi han har udnævnt ham til Lordlieutenant i Southamptonsshire, i den afdøde Greve af Malmesburys Sted.
Den Vest-Sjællandske Avis, 1820-12-23
Den Russiske Keisers Decret af 2den November og som er udstædet i Troppau, hvorved Soldaterne. og Underofficererne af det oprøriske Semmenøvske Garderregiment skulle stikkes under andre Regimenter er nu bekiendtgjort. – Den Franske Moniteur melder: at den Russiske Minister Greven af Capo d'Jstria følger med de andre Ministre til Laybach; men at Greven af Nesselrode reiser tilbage med Keiseren tilbage til St. Petersborg. - Den 8de December ankom den Russiske Minister i Paris Greve Pozzo di Borgo til Troppau. Storfyrste Nicolaus var allerede indtruffet der d. 5te og havde strax aflagt, sit Besøg hos den Østerrigske Keiser og Keiserinde.
Den Vest-Sjællandske Avis, 1820-12-23
Man skriver fra Paris under 12te December at en Coureer skal være ankommen dertil fra Troppanmed Efterretningen om en afgiørende Beslutning. Jblandt de Ministre, som opholde sig i denne Stad, skal der herske en stor Virksomhed. Courerernes Ankomst og Afgang er meget hyppig; man venter som det hedder Svaret paa en Beslutning, som under den 24de November er afsendt til Neapel, og hvorpaa det vil beroe og Kongressen skal forblive i Troppau eller forlægges til en sydligere Stad. Den Tone, hvori den Østerrigske Jagttager vedbliver at omtale de Neapolitanske Anliggender viser, at man er endnu langtfra ikke fredeligt stemt i Østerrig imod denne Stat; den skildrer Kongeriget af begge Sicilierne som at være i en fuldkommen anarchisk Tilstand, hvori Almuen giør hvad den vil og Militairen ikke kiender til nogen Subordination; saaledes fortælles at 300 Mand af det 3die Regiment for nyelig deserterede i fuld Uniform fra Neapel, for at begive sig til deres Hjemsted i Calabrien; der blev sendt Cavallerie efter dem, 11 Personer bleve gjorte til Fanger; men Resten kunde man ikke forhindre fra at fortsætte deres Marsch, ogsaa skal det 12te Regiment ligeledes have gjort Opstand; alle disse Efterretninger kunne maaskee være sande, i det mindste er Fortællingen af dem meget hensigtsmæssig for at vedligeholde en god Stemning hos den Østerrigske Armee, som er bestemt til at marchere imod Neapel, dersom Underhandlingerne ikke faae et forønsket Udfald.
Den Vest-Sjællandske Avis, 1820-12-23
Fra Neapel meldes: at Kronprinsen har erklæret, at han vil selv begive sig til Armeen, dersom det skulle komme til Krig; i sin Skrivelse desangaaende til Parlamentet siger han at Armeens Udseende har i kort Tid forbedret sig meget, at den er talrig og godt eqviperet; og at al Flid bliver anvendet paa at den ogsaa bliver godt disciplineret; men at Neapels Frelse dog fornemmelig beroer paa Nationens vise og ærefulde Forhold. – Det er virkeligt andraget paa i Parlamentet at inddrage alle Bispernes Jndkomster og sætte dem paa fast Gage. Oberste Pepe bemærkede at Frederik den Store engang har sagt, at det var en Daarlighed at give en Biskop saameget at leve af om Aaret, som et Regiments Underholdning kan koste. – J Rom har det falske Rygte været udbredet, at Garnisonerne i Turin og Alessandrig have gjort Oprør og proclammeret en Constitution for Kongeriget Sardinien.
Den Vest-Sjællandske Avis, 1820-12-23
Jfølge de sidste Efterninger fra Constantinopel har Storsultanen i en egenhændig Skrivelse til Storviziren givet sin Misfornøielse tilkiende med at det gaaer saa langsomt med Feldtoget mod Ali Pascha og især har han dadlet at Commandanten over de Ottomanniske Tropper ikke har faaet den fornødne Forstærkning af Mandskab og af Artillerie. Nu skal derfore et talrigt Troppekorps støde til Pehliwan Paschas Armee. Ali giør endnu bestandig en tapper Modstand uagtet Tyrkernes gientagne Angreb og foretager sig hyppige Udfald, hvorved mangen Muselman finder sin Grav. Uagtet sin høie Alder og sin Corpulence marscherer han dog i Spidsen for sine Tropper. Han havde for nyelige nær havt det Held, at tage den Pascha til Fange, som Porten har udnævnt til sin Efterfølger. Han skal have 900 Mand og 200 Kanoner. Den Tyrkiske Beleirings=Armee er 20000 Mand stærk, man har dog ikke opført Batterier omkring Fæstningen.
Den Vest-Sjællandske Avis, 1820-12-23
- Hospodaren i Wallachiet, Fyrste Suzzo, har ladet endeel Slagtere og Bagere nagle ved Ørene fast til Gabestokken, som har havt den Virkning, at Brødet er blevet stort, Melet reent, Kiødet frisk og alt at faae for godt Kiøb.
Den Vest-Sjællandske Avis, 1820-12-23
Jndenlandske Efterretninger. J den 985 Wandsbecks Trækning udkom: No. 87. 75. 71. 20. 54.
Den Vest-Sjællandske Avis, 1820-12-23
Ledige Embeder. Fieldsted og Harrendrup Sognekald i Fyens Stift, 310 Rbdlr. Formanden oppebærer, efter Naadensaarets Udløb, i aarlig Pension: Præste-, Korn- og Qvæg-Tienden af 114 Tdr., 5 Skpr., 2 1/2 Alb. Hartkorn, hvoraf han dog selv betaler Skatterne; desuden erholder han den aarlige Rente af de for den bortsolgte Annergaard indkomne 1400 Rbdlr. Sølv, saavelsom den, Kaldet tilkommende 12te Deel Rente af Vends Herreds bortsolgte Commune Godses Capital, ialt 71 Rbdlr. Sølv, samt 10 Rbdlr. af hvert af de tre store Høitidsoffere.
Den Vest-Sjællandske Avis, 1820-12-23
(Coursen er denne Postdag uforandret). Formedelst indfaldende Helligdage udkommer kun et halvt Ark næste Gang, Resten skal følge med næste Loverdags Avis.
Den Vest-Sjællandske Avis, 1820-12-23
AVERTISSEMENTS. Efter langvarige haarde Lidelser, behagede det Forsynet i Dag ved en roelig og stille Død, at bortkalde vores Søn Rasmus Mecheli, i hans Alders 14 1/2 Aar, hvilket vi ikke har skullet undlade herved sørgeligst at bekiendtgiøre for Familie og Venner. Frabedende os skriftlig Bevidnelse, som ikkun ville forøge vores Sorg. Korsøer den 22de December 1820. C. M. Hansen. Wincents Hansen. Født Torp.
Den Vest-Sjællandske Avis, 1820-12-23
Slagelse dramatiske Selskab. Torsdagen den 28de December opføres: ÆgtestandsScenen, Lystspil paa Vers, i en Akt af Kogebue; og Kiolen fra Lyon, Lystspil i 4 Acter af Jünger. Contingenten erlægges som sædvanlig. Da Møller Erich Johansen i Lundforlund har opgivet sit Boe til Skifterettens Behandling til Deeling imellem hans Creditorer, saa bliver en Skiftesamlig i dette Boe afholdet paa mit Contoir i Slagelse, Fredagen den 5te Januarii førstkommende om Eftermiddagen Kl. 3, hvorved der vil blive at tage Beslutninger ihenseende til Boets Eiendeles Realisering med mere Boet vedkommende; og hvilket herved, især til Pantecreditorernes Underet ning, bekiendtgjøres. Slagelse den 21de December 1820. Birch. Huusmand og Fisker Anders Nielsen i Holchenhavns Huset ved Thisøe, paa Selchausdahls Gods, er ved Døden afgaaet den 15de dennes.
Den Vest-Sjællandske Avis, 1820-12-23
Ved den afholdte Forseglings-Forretning er det opgivet, at Arvingerne deels opholde sig i Jylland og deels her i Landet. Disse indkaldes derfore herved til at mede eller møde lade i Stervboehuset 30te Dagen den 13de Januarii 1821, om Formiddagen Klokken 10, for at overvære Boets Aabning, Registering og Vurdering, og at iagttage deres Partes ved samme. Selchausdahl den 16de December 1820. Møller, Skifteforvalter.
Den Vest-Sjællandske Avis, 1820-12-23
Jfølge vedkommende Udlægshavers Begjæring, bliver, det Jørgen Nielsen af Flakkeberg tilhørende, og af ham beboende Boelsted, paa bemeldte Byes Mark, med tilliggende Jordlod, af Hartkorn 1 Tde., saavelsom en Deel af den til Stedet i Aar indavlede Sæd og Foering m.v., ved 3de offentlige Auctioner, som afholdes den 3die, 10de og 17de Januari førstkommende, alle Dage om Formiddagen Kl. 10, opbuden til Bortsælgelse, og ved den sidste Auction absolut bortsolgt. De 2de første Autioner afholdes paa Slagelse Raadhuus og den sidste paa Boel stedet selv i Flakkeberg. Conditionerne for Salget ville 4 Dage forinden 1ste Auction være til Eftersyn hos Hr. Prokurator Høyer her i Byen. Slagelse den 18de December 1820. Birch.
Den Vest-Sjællandske Avis, 1820-12-23
Jfølge Dom og passeret Udlæg afholdes 3de Auctioner over 2de ved Callundborg beliggende Øer, store og lille Wrag kaldne, tilhørende, som Arvefæste, Kiøbmand Niels Holst, og blive bemeldte Auctioner afholdte paa Callundborg Byes Raadstue, hver Formiddag Klokken 10 slet efterfølgende Dage, nemlig: 1ste Auction Mandagen den 15de Januar, 2den Auction Mandagen den 29de Januar og 3die Auction Mandagen den 12te Februar 1821. Callundborg den 16de December 1820. Cederfeld.
Den Vest-Sjællandske Avis, 1820-12-23
Af Øster-Flakkeberg Herreds Overformynderies Midler, kan strax erholdes til Laans 200 Rbdlr. Sedler mod anordningsmæssig Sikkerhed, naar man derom henvender sig til Undertegnede Overformynder. Førsløv den 16de December 1820. Ledning.
Den Vest-Sjællandske Avis, 1820-12-23
Paa Undertegnedes Forlag er udkommen: Vita Academica, eller: Hvorvidt er det ønskeligt, at de Studerende ved Universitetet træde i en nøiere Forening med hverandre, En Tale i en Forsamling af academiske Borgere, af D. L. Heinrich, faaes hæftet for 24 Sk. hos P. Magnus, Bogtrykker.
Den Vest-Sjællandske Avis, 1820-12-23
Hos J. David er bedste Slags Champagne- og Johannisberger Rhinsk-Viin at faae til billigste Priis, og naar der tages et Partie, sælges samme noget billigere.
Den Vest-Sjællandske Avis, 1820-12-23
En Enkefrue i Kiøbenhavn, der er Bestyrerinde for et Jnstitut, hvori der, saavel af duelige Lærere som og af hende selv og hendes Døttre undervises i Sprog og det øvrige nødvendige Færdigheder og Kundskaber der udkræves af et dannet Fruentimmer, tilbyder sig at antage eet Pigebarn eller flere i Kost og Lærdom. De der en sker at anbringe deres Børn paa et saadant Sted, vilde behage at henvende dem til Hr. Kiøbmand J. David Slagelse, der har den Godhed at opgive Prisen og Familiens Adresse.
Den Vest-Sjællandske Avis, 1820-12-23
Af Umyndiges Midler under Nordruplunds Overformynderie, kan strax erholdes til Laans 150 Rbdlr. Sølv, imod anordningsmæssig Sikkerhed, naar de Søgende derom henvende dem til Undertegnede. Nordruplund, den 29de November 1820. Schou.
Den Vest-Sjællandske Avis, 1820-12-23
En Enke i Kiøbenhavn, som i flere Aar har beskiæftiget sig med Børne-Opdragelse og Underviisning, ønsker et Par Pigebørn i Kost. De kan lære alt hvad behøves for et velopdraget Fruentimmer, samt daglig Øvelse i det Franske og Tydske Sprog. Det nærmere erfares hos Hr. Kiøbmand Schov i Slagelse.
Den Vest-Sjællandske Avis, 1820-12-23
Foranlediget af den paa Hyllerup Marker hyppige Streifen af Jagdelskere, advares herved enhver Uvedkommende fra at jage paa nogen af Undertegnedes Jordlodder, da de, i Tilfælde af Optagelse, vil blive tiltalte efter Jagdforordningen. Hyllerup den 22de December 1820. Peder Rasmussen. Mathias Rasmussen. Lars Jørgensen. Jens Pedersen. Anders Pedersen.
Den Vest-Sjællandske Avis, 1820-12-23
Extra gode norske Sild bekommes hos Lassen ved Bredegades Port.
Den Vest-Sjællandske Avis, 1820-12-23
De ærede Herrer og Damer, som behøve Nytaarsvers, tiener til behagelig Efterretning, at hos mig kan bekommes Nytaarsønsker med mechaniske Forandringer, deels originale og deels efter Wienske, Pragske og Berliner Jdeer, ligeledes Ark, saavel couleurte som hvide, Versene ere af Baggesen, Grundtvig og Oehlenschlager; tillige kan bekommes 14 forskiellige Bøger meget passende til Nytaarsgaver saa og til Pantelege m. m.A. M. Hattings Enke. Slotttensgade No. 92.
Den Vest-Sjællandske Avis, 1820-12-26
den Vest- Siællandske Avis, eller: Ugeblad. Slagelse. den for landske Historie. De uden- og inden vigtigste Nyeheder. Dagens Redigeret af Pastor og Ridder Bastholm. Trykt og forlagt af Peter Magnus. 16te Aarg.) Tirsdagen, den 26. December 1820. No. 106.)
Den Vest-Sjællandske Avis, 1820-12-26
Tirsdagen den 26. December vaa No. 106.)Med Kongl. allernaadigst Tilladelse, at forsendes med Brevposten til Danmark og Hertugdømmene.
Den Vest-Sjællandske Avis, 1820-12-26
Oversigt over Dagens udenlandske Nyeheder. Den skrækkelige Efterretning meldes fra Gibraltar: at 17 sammenbundne Liig, som vare myrdede paa en umenneskelig Maade ere fundne ved Stranden. Gouverneuren har sendt Skibe ud for at indhente 2 Græske Søerøvere, som man har mistænkt denne Ugierning. – De indvortes Giæringer i Spanien vedblive bestandig. Saaledes meldes fra Burgos under 25de November: Siden nogle Dage har den største Uroelighed hersket i den hele Provinds, og alt lod frygte for Udbruddet af en Crisis, en Bande af 36 Mand opfordrede overalt Folket til Oprør, omkastede Constitutionsstenen, i Lerma, forstærkede sig endnu med 50 nye Personer og udsendte Emissairer for at samle Folk, som skulle marschere til Burgos for der at befrie Stats fangerne og omstyrte den nærværende Tingenes Orden. Den 21de angreb Oberste Chinchilla 40 Rebeller; men blev saaret, mistede 7 Mand og maatte trække sig tilbage til Burgos. Rebellerne hovde 2 Døde og 2 Fangne, som ere blevne bragte til Burgos for at dømmes af en Militairret; Regimentet Lusitanien og andre Tropper ere indrykkede i Staden. flere arresterede Geistlige skulle henrettes; men Biskoppen har hidindtil vægret sig ved at degradere dem. - flere politiske Chefer i Spanien have indsendt til Regieringen Proclamationer som de have opfanget med den Overskrift, den anticonstitutionelle Armee, hvilke i tusindviis ere blevne udbredte paa Landet. – Følgen af disse Bestræbelser af Modpartiet for at omstyrte den nærværende Tingenes Orden bliver, at mange Personer bleve fængslede. Saaledes er den forrige Commandant af Santander, Marechal de Camp Qvisada, og den Spanske Consul i Algarve, Brigadeer Corpus, blevne arresterede i Vittoria paa deres Flugt til Frankrig. J Madrid er siden den 20de November blevne 66 Personer heftede, hvoriblandt en af Kongens Kammerherrer og Dhrr. Mariano Marti ner og Joag. Lozano, fordi de have uddeelt betydelige Summer for at bevirke en Contrarevolution.
Den Vest-Sjællandske Avis, 1820-12-26
Jgiennem Staden Leon kom for nyelig et Dusin Contrarevolutionairer jagende til Hest med et stort Skrig, og i Tarragona er en haardnakket Fægtning forefaldet med 25 Mand, hvorved 2 bleve dræbte og 8 Saarede. J Valencia er det endnu uroeligt. Almuen vedbliver at forlange GeneralElios Henrettelse. Den 22de November bleve Erkebiskoppens Godser inddragne, og den 23de indskibede han sig til Rom. Jmidlertid begynder dog Roligheden paa nye at befæste sig og mange loyale Addresser indkomme fra hele Kongeriget. General Riego har udgivet et Forsvarskrift; Han er nu bleven udnævnt til Generalcapitain over Arragonien, General Arco Arguero beholder Commanden over Leiren i St. Roqve. Desuden have mange Udnævnelser fundet Sted saavel til Statsraadet som til andre af de vigtigste Poster i Landet. De Personer, som ere blevne dertil udnævnede ere alle af det nu herskende Partie. – Den Østerrig. ske Jagttager skildrer alle de Begivenheder, som i den sidste Tid ere passerede i Spanien paa en ufordeelagtig Maade for det nærværende herskende Partie. Den fortæller, at Aarsagen til Uroelighederne, var, at Kongen ikke ville sanctionere et Decret af de Cortes Commission, hvorved Erkebiskoppen af Valencia skulde forvises og hans Formue inddrages. Monarken, hedder det, som var forladt fra alle Kanter, indskrænket til sin Families Kreds uden videre Beskyttelse end af en Garde paa 100 Mand og udsat for de Cortes og hans egne Ministres Overmagt, overbeviiste sig om, at han ikke længere kunde byde Uveiret Spidsen.
Den Vest-Sjællandske Avis, 1820-12-26
General Cabrera er bleven udvalgt til Præsident for den Junta, som skal giøre de fornødne Forberedelser til de Cortes Forsamling. General Teixeira har nedlagt Overcommanden over den Portugisiske Armee. Regimenterne Sondella og Torresvedrashave skiænket Staden deres tilgodehavende Lønninger. Den Lissabonske Regierings-Tidende indeholder følgende officielle Artikel; Da Regieringen havde indsendt en Beretning til Lord Castlereagh om alt det, som var forefaldet ved Lord BeresfordsAnkomst paa Tajo Floden, for at forebygge, at ikke falske Beretninger derom skulle forstyrre det gode Forhold imellem begge Nationer; saa har den ædle Lord svaret ved den Engelske Minister i Lissabon, at Kongen af England med hans Ministre ikke kunne fælde nogen Dom over hvad der var passeret med Lord Beresford; men at det allene kan tilkomme hans allertroeste Majestæt at lade sig give Regnskab derover.
Den Vest-Sjællandske Avis, 1820-12-26
J Frankrige bliver samlet betydelige Subscriptioner for at opkiøbe Domainet Chambord til den unge Hertug af Bordeaux. – De Franske Pairers Commission er bestandigen beskæftiget med at anstille Undersøgelser og Conspirationen af 19de August. Om denne meddeles nu følgende mærkværdige Oplysninger for Frankrig: J Begyndelsen, af afvigte Sommer bleve som bekiendt 14 Personer hvoriblandt Guillemin Planzaux, Combes, Bourgevis arresterede og stillede for Domstolen i Besancon som skyldige i en Sammenrottelse imod Regieringen og i et intenderet Angreb, mod Kongens Brodersøns Hertugen af Angoulemes Liv. Anførte Ret har nu erklæret Anklagen for grundet, og henviist Sagen til Pairernes Kammer; da dette allene har Ret til at fælde Dom angaaende MajestætsForbrydelse. Af den Erklæring, som Domstolen i Basancon har givet, erfares følgende Sammenhæng, derved. Allerede i Begyndelsen af dette Aar blev en Sammerottelse i Paris stiftet af forskiellige Personer, som der opholde sig. Disse droge en pensioneret Officeer fra Jurabiergene ind i deres Plan; denne hvervede da han kom hiem, endnu flere Deeltagere, og underrettede dem om den fælleds Plan, som bestod i at styrte Bourbonnerne fra den Franske Throne. Udbruddet af Sammenrottelsen var bestemt til Natten imellem den 9de og 10de Mai. De Sammenrottede vilde forsamle sig i Egnen ved Dole, hvor man vilde vente paa Officerer af høiere Rang fra Paris og Schweitz, som skulle lede det Hele. Man vilde begynde med at opplante den trefarvede Fane, at bemægtige sig de offentlige Casser, at befrie Fangerne og derpaa at sætte sig i Bevægelse til Løns Le Saulnier hvor Præfecten, Mairen og nogle Adelige skulde dræbes og derpaa ville de Sammenrottede begive sig til andre Stæder, forene sig med flere af deres Partie, og derpaa marschere imod Paris for at myrde Kongen og den Kongelige Familie og udraabe en Bonaparte til Keiser. Man begyndte virkelig ogsaa paa at udføre Planen. De Sammenrottede forsamlede sig ved Dole. Mange Officerer ankom, men da de erfarede, at deres forste Plan var opdaget, saa besluttede nogle at anfalde Hertugen af Angouleme, der om Morgenen den 14de skulde passere Skoven ved Tessonieres; de vilde bemægtige sig hans Person og i Nødsfald end- og dræbe ham; men de maatte opgive dette Project, da de faae, at hele Landeveien var besat af Tropper.
Den Vest-Sjællandske Avis, 1820-12-26
Nyeste Post-Efterretninger. Kongen af Neapel har offereret Hs. Høihed Prinds Christian af Dannemark St. Ferdinands Ordenen; Hs. Høihed med Gemahlinde forlode Neavel den 29de Nov., og ere ankomne i høieste Velgaaende til Rom. Ogsaa Prinds Henrik af Preusen har forladt Neapel den 25de. Disse Afreiser kunne betragtes som et Forbud paa at en uroelig Fremtid er nærforestaaende; man skriver nu ogsaa fra Jtalien, at der tales nu mere end nogensinde tilforn om Krig, og at den Østerrigske Armee i Jtalien er den 25de November bleven sat paa Krigsfod. – Der meldes fra Troppau under 15de Dec., at man forventer der hver Dag paa Kongen af begge Siciliernes Svar paa de forenede Monarkers Skrivelse af 24de Novbr. Det giør Opsigt, at den Keiserlige Østerrigske Gesandt ved det Russiske Hof Frieherre von Lebeltern er afreist til Rom. Dersom Kongen af Neapel tager imod Jndbydelsen at komme til Monarkernes Møde, saa bliver Congressen forlagt til Laybach og fredelige Udsigter aabnes; afslaaer han derimod Jndbydelsen, saa forbliver Kongressen i Troppaa og Krigens Udbrud bliver da sandsynlig. En Preussisk og en Russisk General skulle følge med det Østerrigske Hovedqvarteer. Den bedste Oplysning om Kongressens Beslutninger som forresten holdes meget hemmelige, kan erholdes af en Erklæring, som er indrykket i den Preussiske Statstidende i Anledning af nogle politiske Rygter, som have været meddeelte i den Bossiske Tidende, og hvoriblandt andet, havde været fortalt, at de i Troppau forsamlede Cabinetter ville giøre et Forsøg paa at formaae det i Neapel herskende Partie til at indføre betydelige Modificationer i den nye Tingenes Orden, hvorved den kunde komme til at nærme sig til det Monarkiske Princip. Statstidendens Udgiver siger i den Anledning: at de ere bemyndige til at erklære: at det har aldrig været et Øieblik ventileret om i Troppau at underhandle med det i Neapel herskende Partie; thi det vilde være at erkiende Retmæssigheden af et Oprør, som er stiftet af en politisk Sect, hvis Redskab Armeen har været.
Den Vest-Sjællandske Avis, 1820-12-26
Naar Kongen af Neapel er først frie, saa staaer det til ham at give sit Land den Statsforfatning, som han maae finde at være passende for det. Det er fuldkomment ugrundet, at Monarkerne have gjort Regieringen i Neapel Forslag; men blot det er sandt, at Monarkerne have den 24de November egenhændigen tilskrevet Kongen af Neapel; men Jndholdet af denne Skrivelse er aldeles ubekiendt.
Den Vest-Sjællandske Avis, 1820-12-26
Conferencerne i Troppau blive imidlertid uafbrudt fortsatte.
Den Vest-Sjællandske Avis, 1820-12-26
Vicomten af Chateaubriand har modtaget Gesandtskabsposten i Berlin. Alle Frankrigs Store forene sig om at kiøbe Domainet Chambord til Hertugen af Bourdeaux; Fyrsten af Talleyrand præsi derer i den dertil nedsatte Commission.
Den Vest-Sjællandske Avis, 1820-12-26
(Forts. følger.